**Plăsmuire de basm**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din fulguirea lină

În ochii mei răsare

Când o frumoasă zână,

Când zbaterea de aripi.

Dar numai o secundă

Trăiesc așa imagini

Și vine-o nouă undă

Cu proaspetele-i pagini.

Aș vrea ca o poveste

Să o pornesc a scrie

Căci fiecare este

Izvor de poezie.

Dar vin iar alte, alte

Și nu am cum le-ncepe

Fiindcă-s prea înalte

Sau nu le pot pricepe.

Străbat prin fulguire

Parade de fantasme -

Cu vise și gândire

Petrec basme în basme.

Și parcă nu-mi rămâne

Nimic nici pe alături

Cu ce vor să mă-ngâne

Căderile de-omături?

Când stau - ființă mută

De iarnă încântată,

Voroavă începută:

A fost ca niciodată...

Victor Bragagiu